Na osnovu člana 2.13 stav (1) tačka 8. Izbornog zakona BiH (“Službeni glasnik Bosne i Hercegovine” br. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 i 41/20), a u vezi s članom 69. Pravilnika o provođenju izbora u Bosni i Hercegovini (“Službeni glasnik Bosne i Hercegovine” br. 27/22), Izborna komisija Brčko distrikta BiH, raspisuje

**J A V N I O G L A S**

**za prijavu kandidata za 3 (tri) kontrolora izbornih rezultata u**

**Izbornoj komisiji Brčko distrikta BiH**

**I.** Objavljuje se Javni oglas za prijavu kandidata za kontrolore izbornih rezultata.

**II. Uslovi za imenovanje:**

**Opći uslovi:**

1. Prijavljeni kandidat je državljanin Bosne i Hercegovine s pravom glasa.

2. Za kontrolora izbornih rezultata ne može biti imenovano lice (član 2.3.Izbornog zakona BiH):

1. koje se ne može kandidirati u smislu odredbi članova 1.6, 1.7 i 1.7a Izbornog zakona BiH;

2. koje je član najvišeg izvršno-političkog organa političke stranke ili koalicije (predsjednik, potpredsjednik, generalni sekretar ili član izvršnog odbora ili glavnog odbora);

3. koje je nosilac izabranog mandata ili je član izvršnog organa vlasti, osim u slučajevima predviđenim članom 2.12 stav (4) Izbornog zakona;

4. koje je kandidat za izbore za bilo koji nivo vlasti (na Općim izborima 2018. i Lokalnim izborima 2020. godine); i

5. kojem je izrečena kazna za radnju koja predstavlja težu povredu izbornih zakona ili propisa za koju je lično odgovorno, u posljednje četiri godine, računajući od dana pravosnažnosti odluke.

**Posebni uslovi:**

- da ima najmanje završenu srednju školu, odnosno IV. ili V. stepen stručne spreme;

- da ima izborno iskustvo (odnosno rad na poslovima kontrolora izbornih rezultata, rad na poslovima supervizora izbornih rezultata, rad na poslovima unosa izbornih rezultata i rad u biračkom odboru kao predsjednik ili član biračkog odbora).

**III. Potrebna dokumentacija:**

1. prijava na javni oglas (popunjen obrazac za prijavu kandidata za kontrolora izbornih rezultata),
2. potvrda o prebivalištu,
3. Ovjerena kopija univerzitetske diplome/svjedočanstva o završenom školovanju,
4. Rješenje/uvjerenje o izbornom iskustvu.

**IV. Opis poslova**

Kontrolor izbornih rezultata obavlja sljedeće poslove:

* Obučava supervizora izbornih rezultata i referente za unos izbornih rezultata,
* Vrši korekcije u aplikaciji za unos izbornih rezultata matematičkih nepravilnosti u statističkim podacima na svim biračkim mjestima na kojima nisu ispoštovane sve propisane matematičke radnje i to:

1. vrši poređenje broja potpisa i broja glasačkih listića u glasačkoj kutiji te korigira u testu tačnosti ukoliko nije ispravno utvrđeno u testu tačnosti, isto tako mijenja upisani broj potpisa ukoliko je birački odbor umjesto broja potpisa naveo podatak broja imena na Izvodu iz Centralnog biračkog spiska,
2. korigira zbir broja nevažećih neoznačenih i nevažećih ostalih glasačkih listića ukoliko nije tačno izvršen,
3. korigira ukupan broj važečih glasačkih listića ukoliko nije ispravan i ne predstavlja sumu svih glasova po kandidatima za većinski glas ili sumu glasova po političkim partijama za sistem proporcionalnu zastupljenost,
4. korigira zbir ukupnog broja nevažećih glasačkih listića i ukupnog broja važećih glasačkih listića ukoliko nije ispravno utvrđen,
5. korigira u testu tačnosti poređenje ukupnog broja glasačkih listića u glasačkoj kutiji i zbira ukupnog broja nevažećih glasačkih listića i ukupnog broja važećih glasačkih listića ukoliko nije ispravo utvrđeno.

**V. Rok za podnošenje prijava**

Rok za podnošenje prijava je petnaest (15) dana od dana objave javnog oglasa na oglasnoj ploči općine/grada, na internet-stranici općine/grada i sredstvima javnog informisanja (lokalni radio, štampani mediji).

**VI. Organ za provođenje postupka**

Proceduru izbora kandidata po Javnom oglasu provodi Izborna komisija Brčko distrikta BiH.

**VII. Ostale informacije**

Izborna komisija Brčko distrikta BiH će nakon završene procedure po javnom oglasu imenovati kontrolore izbornih rezultata na period od 5 godina. Imenovani kontrolori izbornih rezultata, da bi bili angažovani, dužni su proći obuku, testiranje i certificiranje koju će organizovati i provesti Centralna izborna komisija Bosne i Hercegovine. Izborna komisija Brčko distrikta BiH će certificirane kontrolore izbornih rezultata angažovati prilikom provođenja izbora, na poslovima kontrole izbornih rezultata, za koje poslove je predviđena naknada za kontrolora izbornih rezultata. Visinu naknade određuje Izborna komisija Brčko distrikta BiH a imenovani kontrolori će ostvariti jednokratnu novčanu naknadu za period angažovanja prilikom provođenja izbora. Obrazac prijave je sastavni dio javnog oglasa.

Prijavu na javni oglas kandidati dostavljaju u zatvorenoj koverti u sjedište Izborne komisije Brčko distrikta BiH sa naznakom:

***Izborna komisija Brčko distrikta BiH,***

***Adresa: Dr. Abdulaha Bukvice br. 1, Brčko distrikt BiH***

***„Prijava na javni oglas za kontrolora izbornih rezultata - ne otvarati“.***

Nepotpune i neblagovremene prijave Izborna komisija Brčko distrikta BiH neće uzeti u razmatranje.

**Izborna komisija Brčko distrikta BiH**

Broj: 046-2/2022

Brčko, 01.06.2022. godine